|  |
| --- |
|  |
| Jørgen Hoberg  Grågårdevej 29  8620 Kjellerup |

|  |
| --- |
| 30. oktober 2017 |

|  |  |  |  |  |  |
| --- | --- | --- | --- | --- | --- |
| **Miljøtilsyn** | | | | | |
| **Adresse:** | Grågårdevej 29, 8620 Kjellerup | | | **E-mail:** |  |
| **CVR-nr.:** | 17159240 | **CHR-nr.:** |  | **Telefonnr.** |  |

Silkeborg Kommune udførte den 24-10-2017 et uvarslet kampagnetilsyn på din ejendom, som et led i kommunens tilsynskampagne med hestehold. Ved besøget blev dyreholdets størrelse, samt miljøforholdene vedr. håndtering og opbevaring af husdyrgødning kontrolleret i henhold til bekendtgørelse nr. 865 af 23. juni 2017 om erhvervsmæssigt dyrehold, husdyrgødning, ensilage m.v. (husdyrgødningsbekendtgørelsen).

Håndhæves

Kampagnetilsynet gav anledning til følgende bemærkninger/indskærpelser.

* Dyreholdet skal anmeldes til Silkeborg Kommune
* Møddingspladsen skal holdes overdækket

I det følgende vil de ovenstående punkter blive omtalt og uddybet. Der vil derudover blive fastlagt en frist for hvornår de enkelte forhold skal være bragt i orden.

**Tilladt dyrehold**

Silkeborg Kommune har ikke tidligere registreret et dyrehold på din ejendom. Silkeborg Kommune er i forbindelse med tilsynskampagnen om hestehold blevet opmærksomme på, at der er et dyrehold svarende til erhvervsmæssigt dyrhold på ejendommen.

Jf. bekendtgørelse nr. 844 af 23. juni 2017 om miljøregulering af visse aktiviteter(miljøaktivitetsbekendtgørelsen), er et hestehold på mere en 4 voksne heste med tilhørende føl et erhvervsmæssigt dyrehold og skal derfor anmeldes til kommunen. Et hestehold omfatter alle heste på en ejendom, uafhængig af hvem der ejer hestene.

Du fortalte på tilsynet at du var ved at skille dig af med dine heste og at du regnede med at der ikke ville være flere heste på ejendommen. Vi aftalte derfor, at vi snak

Det indskærpes derfor, at dyreholdet skal anmeldes til Silkeborg Kommune hurtigst muligt, og senest den **xx.xx.xxxx**

**Overproduktion**

Overproduktion måles altid i antallet af dyr og de gældende vægtintervaller, da værdien af DE ændres fra år til år. Det er vigtigt at du ikke overstiger antallet af tilladte …. fremadrettet, da Kommunen i så fald vil blive nødt til at reagere på en fortsat overproduktion.

Det indskærpes, at størrelsen på det tilladte husdyrholdet ikke må overskrides i henhold til Husdyrgødningsbekendtgørelsens § 36.

**Møddingsplads**

**Opbevaring af fast gødning (manglende overdækning)**

Ved tilsynet kunne det konstateres, at den faste gødning på møddingspladsen lå uden overdækning.

I henhold til husdyrgødningsbekendtgørelsens § 16 står der, at:

*§ 16. Møddinger, jf. § 13, stk. 1, nr. 1, markmøddinger, jf. § 13, stk. 3, og oplag af husdyrgødningsbaseret kompost, jf. § 13, stk. 2, skal overdækkes med et tætsluttende og vandtæt materiale straks efter udlægning, jf. dog stk. 2 og 3.*

Stk. 2. *Kravet i stk. 1 gælder ikke for møddinger med daglig tilførsel i forbindelse med traditionelle staldsystemer baseret på fast staldgødning og ajle og evt. med udlægning i en gødningskegle.*

Stk. 3. *Kravet i stk. 1 gælder ikke for midlertidige oplag af husdyrgødningsbaseret kompost (op til 1 uge) i forbindelse med udbringning.*

Det indskærpes**,** at gødningen straks overdækkes og dokumentation herfor sendes til undertegnede senest d. 30. november 2017.

**Vildtfodringspladser**

På grund af det stigende problem med rotteforekomster i det åbne land i Danmark vil Silkeborg Kommune øge særlig fokus på vildfodringspladser og hermed forebyggelse af rotteforekomster omkring disse pladser i den kommende tid.

Gode råd til at undgå rotter ved fodring af vildt:

* Opbevar foderet i en tæt, rottesikret beholder, så rotterne ikke kan komme til det.
* Tilpas fodermængden til det, dyrene æder på en dag, så der ikke ligger overskydende korn, der er tilgængeligt for rotter på jorden.
* Anvend foderautomater eller lignende.
* Sørg for et åbent areal omkring foderautomaten, så rotterne ikke kan skjule sig og kravle op af beplantningen.
* Undgå ligeledes at der ligger bunker af sten, træ og lignende i nærheden af foderpladsen hvor rotterne har mulighed for at skjule sig for rovdyr samt skabe optimale yngleskjul.

Silkeborg Kommune ønsker at danne et større overblik over placeringen af vildfodringspladser og vil derfor løbende indsamle data herom.

Du har pligt til at anmelde rotter jf. rottebekendtgørelse.

Du kan anmelde rotter på [www.silkeborgkommune.dk](http://www.silkeborgkommune.dk) eller ved at kontakte entreprenørgården mandag – fredag fra kl. 07:00 - 09:00 på telefon 61 14 24 67.

**Offentliggørelse af uddrag af tilsynsrapport**

Silkeborg Kommune er forpligtiget til, at offentliggøre en opsummering af miljøtilsynet på Miljøstyrelsens portal for ”Digital MiljøAdministration” <https://dma.mst.dk/>. Offentliggørelsen sker på baggrund af ny lovgivning på området. De oplysninger som offentligøres fremgår af vedhæftet bilag.

**Klagevejledning**

I følge husdyrgødningsbekendtgørelsens § 80 kan afgørelser efter denne bekendtgørelse ikke påklages til anden administrativ myndighed.

I følge husdyrgodkendelseslovens § 90 skal et eventuelt søgsmål til prøvelse af afgørelser efter loven eller de regler, der fastsættes i medfør af loven, være anlagt inden 6 måneder efter, at afgørelsen eller beslutningen er meddelt. Det vil sige, at afgørelser om tilladt husdyrproduktion skal afgøres ved søgsmål.

**Brugerbetaling**

Jf. bekendtgørelse nr. 845 af 23. juni 2017 om brugerbetaling for godkendelse og tilsyn efter lov om miljøbeskyttelse og lov om miljøgodkendelse m.v. af husdyrbrug, opkræves der brugerbetaling for landbrugstilsyn og de timer vi skal bruge på opfølgende tilsyn, jf. § 2 i ovennævnte bekendtgørelse.Timeprisen er i 2017 på 318,04 kr./time. Det samlede beløb vil blive opkrævet sidst på året.

**Godkendelse af rapport**

Silkeborg Kommune gør opmærksom på, at det altid er ejerens ansvar, at leve op til bestemmelserne i husdyrgødningsbekendtgørelsen, ligesom du skal huske at enhver udvidelse eller ændring af dyreholdet skal anmeldes til kommunen.

Såfremt eventuelle bemærkninger/rettelser til tilsynsrapporten ikke er meddelt til Silkeborg Kommune inden 14 dage fra d.d., betragtes rapporten som godkendt af dig.

**Ved besøget var følgende personer tilstede:**

* Jørgen Hoberg, Ejer
* Kristoffer Graverholt, Silkeborg Kommune
* Lasse Kramer Andersen, Silkeborg Kommune

**Vi har brug for jeres mening**

Teknik og Miljø vil gerne blive bedre. Vi vil derfor gerne høre om din oplevelse med os. Da du ved tilsynet gav udtryk for at kommunen kan kontakte dig pr. E-mail, vil du modtage en E-mail med et link til et spørgeskema, som udfyldes elektronisk.

Har du spørgsmål eller bemærkninger til ovenstående eller til andre forhold på dit landbrug, er du meget velkommen til at kontakte mig eller en anden fra landbrugsteamet.

|  |  |
| --- | --- |
| Venlig hilsen  Lasse Kramer Andersen  Biolog |  |

**Bilag - Det at få en indskærpelse**

Når der er fundet forhold som ikke overholder den gældende lovgivning skal kommunen, som er tilsynsmyndighed, indskærpe pligten til at overholde lovgivningen overfor den ansvarlige.

Det at få indskærpet lovgivningen kan betragtes som en påmindelse om, at lovgivningen skal overholdes. Der henvises i øvrigt til Vejledning om håndhævelse af Miljøbeskyttelsesloven (håndhævelsesvejledningen), *Vejledning fra Miljøstyrelsen Nr. 6 2005*, der kan findes på Miljøstyrelsens hjemmeside [www.mst.dk](http://www.mst.dk/), hvoraf reglerne for indskærpelse fremgår.

**Bilag - Tilsyn med erhvervsmæssigt dyrehold**

Silkeborg Kommune fører tilsyn med erhvervsmæssige dyrehold. Ifølge Bekendtgørelse om Miljøtilsyn (nr. 866 af 23. juni 2017) skal kommunen lave en miljørisikovurdering af husdyrbrug der indgår i miljøtilsynsplanen og dermed skal have regelmæssigt basis tilsyn.

Risikovurderingen bruges til at planlægge, hvor ofte kommunen besøger de enkelte husdyrbrug. En lav score medfører færre besøg og omvendt.

Den samlede score for xx adresse er xx

Miljørisikovurderingen laves ud fra 5 parametre:

1. Miljøledelse, systematik og miljøforbedringer
2. Regelefterlevelse (sum af håndhævelser siden sidste basistilsyn)
3. Forhold, der har betydning for at forebygge uheld med husdyrgødning
4. Husdyrbrugets størrelse
5. Sårbarhed opgjort som afstand til følsomme områder og/eller om virksomheden eller husdyrbruget er placeret i områder med drikkevandsinteresser af forskellig værdi

Der kan gives en score på 1, 3 eller 5, hvor 1 er lav risiko og 5 er høj risiko.

Du kan læse mere om miljørisikoscoring på miljøstyrelsens hjemmeside:

<http://www2.mst.dk/wiki/Tilsyn.Default.aspx>

**Tilsynstyper**

Silkeborg Kommune fører 3 typer af tilsyn. Basis tilsyn, prioriteret tilsyn og kampagnetilsyn.

*Basistilsyn*

Basistilsyn udføres med faste intervaller enten hvert 3. år eller hver 6. år. Husdyrbrug uden en miljøgodkendelse efter husdyrloven skal have et basistilsyn hvert 6. år. Miljøgodkendte husdyrbrug efter husdyrloven skal have et basistilsyn hvert 3. år.

*Prioriteret tilsyn*


I perioden mellem basistilsynene kan kommunen udføre et eller flere *prioriterede tilsyn*. Der føres oftest prioriteret tilsyn med landbrug med en høj risikoscore.

*Kampagnetilsyn*

Kampagnetilsyn er et særligt tilsyn som fastlægges fra år til år. Der vælges et emne som der skal være særlig fokus på i tilsynsåret. Kommunen udvælger herefter de landbrug som skal have et kampagnetilsyn.

**Bilag - Aflevering af affald på genbrugspladsen**

Hvis et landbrug ønsker at aflevere affald på genbrugspladsen, skal det tilmelde sig genbrugspladsordningen. Ordningen inkluderer også aflevering af op til 10 kg farligt affald om året. Kun virksomheder, der er tilmeldt ordningen, kan lovligt benytte genbrugspladsen. Se priser i den nedenstående tabel.



For virksomheder er det også muligt, at bortskaffe affaldet efter behov ved at betale pr. besøg på genbrugspladsen. Se i tabelen ovenfor.   
  
**Særligt for dokumentation af aflevering af farligt affald**

Virksomheder har pligt til at dokumentere, at deres farlige affald bliver håndteret korrekt. Derfor skal du altid udfylde kvitteringsskema på Silkeborg Forsynings hjemmeside og medbringe det i to eksemplarer, så personalet kan stemple det, når du afleverer farligt affald fra virksomheden på genbrugspladsen. Alternativt kan du bruge en godkendt indsamler til at håndtere dit farlige affald.  
  
**Tilmelding**

Virksomheden kan tilmeldes sig til Silkeborg Forsyning A/S på telefon 89 20 64 00.